Նախարարն անդրադարձել է հետազոտությունում առկա օրենսդրության խտության և օրինաստեղծ գործընթացի ֆորմալացման հարցերին: Հովհաննես Մանուկյանը կարևորել է հետազոտության մասնագիտական, փորձագիտական մոտեցումները՝ նշելով, որ մեծ հաշվով համաձայն է զեկույցում առկա գնահատականներին: Նա անդրադարձել է հատկապես այն գնահատականին, որ ժամկետային սահմանափակումների ամրագրման հետևանքով օրենսդրական ակտերի նախագծեր մշակողների ժամանակը կրճատվում է և կարող են խնդիրներ առաջանալ: Նախարարը նշել է որ այն ունի օբյեկտիվ պատճառներ, մասնավորապես՝ երկրում առկա տարբեր ոլորտների դինամիկ փոփոխությունները: Նա հավելել է, որ պետք է փորձել գտնել այնպիսի ուղիներ, որ շտապողականությունը չվնասի ընդունվելիք օրենքի որակին: Նախարարը կարևորել է նաև օրենքի մշակման փուլում շահառուների և հասարակական կազմակերպությունների ներգրավվածությունը: